 Ayatullah Udhma Sayyid Ali Khamenei, Kiongozi Muadhamu wa Mapinduzi ya Kiislamu leo ameonana na washiriki wa Mashindano ya 33 ya Kimataifa ya Qurani Tukufu yaliyomalizika Jumanne Mei 17 mjini Tehran na kusema kuwa, kumwamini Mwenyezi Mungu na kumkufuru taghuti ni katika misingi mikuu na ya kweli ya kuwezesha kuwa imara na kuwa na nguvu ulimwengu wa Kiislamu na huku akisisitiza kwamba, Marekani ndiye taghuti mkuu na shetani mkubwa amesema kwamba: Jukumu kubwa zaidi la maulamaa, wasomi na watu wenye vipaji katika ulimwengu wa Kiislamu ni kuamsha watu na kubainisha mambo kijihadi katika kukabiliana na hila na makri za mataghuti na kwamba umma wa Kiislamu nao unapaswa kuwa macho na usikubali kutekwa na ahadi za kuzuzua na za uongo za madola ya kibeberu na wala usitishwe na makeke na vishindo vya madola hayo. 